Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 92

3. A vizsga értékelése 3.1. Az írásbeli vizsga értékelésének általános szempontjai: A feladatsort vagy a tesztet az intézmény pedagógusai javítókulcs szerint javítják és pontozzák. Az osztályzatra a helyben meghatározott ponthatárok szerint a szaktanár tesz javaslatot, amelyet a vizsga elnöke hagy jóvá. 3.2. A szóbeli vizsga értékelésének általános szempontjai: – a táncművészet főbb korszakainak ismerete, – tájékozottság a táncművészet műfajainak jellegzetességeiről, – kiemelkedő alkotók és művek ismerete. 2006/62/II. szám 3.3. A gyakorlati vizsga értékelésének általános szempontjai: – a táncrend ismerete, stílusos előadása, – a tánc szerkezetének ismerete az improvizáció során, – a tánc ritmikai, dinamikai, plasztikai megformálása, – a táncos mozgás és a zene illeszkedése, – a táncrendhez kapcsolódó táncfolklorisztikai ismeretek. TÁRSASTÁNC TANSZAK CÉLOK, FELADATOK, SZAKMAI KÖVETELMÉNYEK A társastánc oktatás célja, hogy törekedjen a táncművészet, azon belül a társastánc minél teljesebb megismerésére, segítse sajátos eszközeivel a tanulók személyiségének formálását. Feladata Ismertesse meg a tanulóval – a társastánc alapjait, – technikai elemeit, – a mozgás kapcsolatát a zenével, – a kombinációk és etűdök, koreográfiák megfelelő kivitelezését. Alakítsa ki a tanulóban – a rendszeres munka természetes igényét, – a megfelelő munkafegyelmet, – az esztétikai érzéket, – az önkontroll alkalmazását. Fejlessze a tanuló – fizikai állóképességét, – tánc iránti szeretetét, – ritmusérzékét, – technikai tudását, – koncentrálóképességét, – tér- és formaérzékét, – stílusérzékét, – előadói készségét. Ösztönözze a tanulót – a társastánccal kapcsolatos események, bemutatók megtekintésére, elemzésére, – a viselkedéskultúra alapszabályainak és magatartásformáinak alkalmazására a mindennapi – életben és a társas érintkezésben, – a táncművészeti előadások látogatására, – a televízió táncos műsorainak figyelemmel kísérésére. Tudatosítsa a tanulókban, hogy a tánctanulás fejleszti – akaratát, – ízlését, – állóképességét, – mozgáskoordinációját, – alkalmazkodóképességét, – személyiségét. 2006/62/II. szám Követelmények az alapfok évfolyamainak elvégzése után Társastánc A tanuló ismerje – a standard táncok (angolkeringő, tangó, bécsi keringő, slowfox, quickstep) alapmotívumait, – a latin-amerikai táncok (samba, cha-cha-cha, rumba, paso doble, jive) alapmotívumait. Legyen képes – a tanult táncok pontos, stílusos eltáncolására, – páros és csoportos feladatok végrehajtására. Klasszikus balett A tanuló ismerje – a klasszikus balett tanult alapelemeit, – a harmonikus, esztétikus kivitelezés módját. Legyen képes – a tanult gyakorlatok pontos kivitelezésére, – a zene és a tánc összhangjának betartására. Viselkedéskultúra A tanuló ismerje – a mindennapi élet és a társas érintkezés alapszabályait, magatartásformáit. Legyen képes – az elsajátított viselkedéskultúra gyakorlati alkalmazására. Követelmények a továbbképző évfolyamainak elvégzése után Társastánc A tanuló ismerje – a nemzetközileg elfogadott stílus szerint a standard és latin-amerikai táncok összetettebb – motívumait és az alaplépések variációit. Legyen képes – a standard és latin-amerikai táncok önálló és páros bemutatására, – a csoportos bemutatási formában figyelmes együttműködésre, – a tanult társastáncok valamelyikéből vagy azok mixeléséből készített koreográfiák önállóan történő csoportos bemutatására. Történelmi társastánc A tanuló ismerje – a történelmi társastáncok alaplépéseit. Legyen képes – a tanult történelmi társastáncok stílusos, önálló és csoportos bemutatására. A TÁRSASTÁNC TANSZAK VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes